open-index/open-wikipedia-markdown huggingface dataset:
მულანი (1998 წლის ფილმი)

***მულანი*** () — Walt Disney Feature Animation-ის 1998 წლის  ანიმაციური ფილმი. მისი დისტრიბუტორი იყო Buena Vista Pictures. ეს არის დისნეის რიგით 36-ე სრულმეტრაჟიანი ანიმაციური ფილმი.  ფილმი ეფუძნება ჰუა მულანის ჩინურ ლეგენდას. ფილმის რეჟისორები არიან ტონი ბენკროფტი და ბარი კუკი, ხოლო სცენარის — რიტა სიაო, ფილიპ ლაზებნიკი, კრის სანდერსი, იუჯინია ბოსტუიკ-ზინგერი და რეიმონდ ზინგერი. ინგლისურ ვერსიაში პერსონაჟებს ახმოვანებენ მინგ-ნა ვენი, ედი მერფი, მიგელ ფერერი და ბ. დ. ვონგი, ხოლო ჩინურში ჯეკი ჩანი ახმოვანებს მეთაურ ლი შანგს. სიუჟეტის მიხედვით, ჩინეთს იმპყრობენ ჰუნები და იმპერატორი საერთო მობილიზაციას აცხადებს - ყოველმა ოჯახმა ჯარს უნდა შესწიროს ერთი მამაკაცი. გოგონა მულანი ფარულად მიდის ჯარში, გადაცმული მამაკაცად. მიუხედავად იმისა, რომ მისი საიდუმლო საჯარო ხდება, სწორედ მულანი თამაშობს გადამწყვეტ როლს მტრის გეგმების ჩაშლაში.

გამოსული დისნეის რენესანსის პერიოდში, *მულანი* არის პირველი სამი ფილმიდან, რომელიც Disney-MGM Studios-ში, ორლანდოში შეიქმნა. მასზე მუშაობა 1994 წელს დაიწყეს, როდესაც ჩინეთში ჩავიდა რამდენიმე ხელმძღვანელი მხატვარი, რათა მიეღო შთაგონებები. კრიტიკოსებმა და მაყურებლებმა *მულანი* დადებითად მიიღეს. მისმა შემოსავალმა მსოფლიო მასშტაბით 304 მილიონი აშშ დოლარი შეადგინა, ფილმს მოუტანა ნომინაციები ოქროს გლობუსზე და ოსკარზე, აგრეთვე რამდენიმე „ენის“ ჯილდო (მათ შორის — საუკეთესო სრულმეტრაჟიანი ანიმაციური ფილმის კატეგორიაში). 2004 წელს პირდაპირ ვიდეოზე გამოვიდა მისი გაგრძელება, „მულანი II“.

*მულანის* მხატვრული ფილმის სახით ადაპტირებული ვერსია გამოვიდა 2018 წლის 2 ნოემბერს, აშშ-ში.

## რესურსები ინტერნეტში
*
*
*
*
*

## სქოლიო
კატეგორია:1998 წლის ფილმები
კატეგორია:1998 წლის ანიმაციური ფილმები
კატეგორია:უოლტ დისნეის სტუდიების ანიმაციური ფილმები
კატეგორია:ამერიკული ანიმაციური ფილმები
კატეგორია:Walt Disney Pictures-ის ფილმები
De Mysteriis Dom Sathanas

***De Mysteriis Dom Sathanas*** — ნორვეგიული ბლეკ-მეტალ ჯგუფ Mayhem-ის სადებიუტო სტუდიური ალბომი. ამ ალბომისთვის სიმღერების ჩაწერა 1987 წელს დაიწყო, მაგრამ ჯგუფის ვოკალისტ Dead-ის თვითმკვლელობისა და გიტარისტ Euronymous-ის მკვლელობის გამო ალბომის გამოსვლის თარიღმა გადაიწია და იგი 1994 წლის მაისში გამოვიდა. ალბომი ბლეკ-მეტალის ისტორიაში ერთ-ერთ ყველაზე გავლენიან ჩანაწერად ითვლება.

## სიმღერების სია
## სქოლიო 
კატეგორია:ბლეკ მეტალ ალბომები
კატეგორია:1994 წლის სადებიუტო ალბომები
კატეგორია:Mayhem-ის ალბომები
კატეგორია:გარდაცვალების შემდეგ გამოცემული ალბომები
ბერნარდინო რივადავია

**ბერნარდინო რივადავია** (დ. 20 მაისი 1780 — გ. 2 სექტემბერი, 1845) — არგენტინის პირველი პრეზიდენტი. თანამდებობა ეკავა 1826 წლის 8 თებერვლიდან 1827 წლის 6 ივლისამდე. ესპანეთის ამერიკული კოლონიების დამოუკიდებლობისათვის ომის ერთ-ერთი აქტიური მონაწილე. 1811–1812 წლებში არგენტინული ტრიუმვირატის წევრი. 

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში 
* ბერნარდინო რივადავიას ბიოგრაფია

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 20 მაისი
კატეგორია:დაბადებული 1780
კატეგორია:გარდაცვლილი 2 სექტემბერი
კატეგორია:გარდაცვლილი 1845
კატეგორია:ბუენოს-აირესში დაბადებულები
არგენტინის დროშა

**არგენტინის დროშა** () — არგენტინის ოფიციალური სიმბოლო, რომელიც მიღებულია 1812 წელს.

დროშის ესკიზი წარმოადგინა მანუელ ბელგრანომ. ის შედგებოდა სამი ჰორიზონტალური, სწორი ხაზისგან — ორი (ზედა და ქვედა) ღია-ცისფერში იყო გაფერადებული, შუა ზოლი იყო თეთრი, ხოლო დროშის ცენტრში იყო დახატული „მაისის მზე“ (), რომელიც ინკთა მზის ღვთაების სიმბოლოა.

დროშის სრული ვერსია შეიცავს მზეს და ხშირად ასეთ დროშას უწოდებენ „ოფიციალურ ცერემონიულ დროშას“ (), დროშას, რომელსაც არ აქვს მზე — „სადღესასწაულო დროშას“ ().

## სიმბოლიკა 
დროშის ყველაზე გავრცელებული ინტერპრეტაციის თანახმად, არგენტინის ერთ-ერთ უმთავრეს სიმბოლოზე გამოხატულია ცა, ღრუბლები და მზე. თუმცა არსებობს დროშის არაერთი სხვა ახსნა. ერთ-ერთი მათგანის მიხედვით ცისფერი ასახავს მდინარე ლა-პლატას (Río de la Plata — „ვერცხლის მდინარე“), თეთრი — ვერცხლს (სახელწოდება „არგენტინა“ წარმოიშვა ვერცხლის ლათინური დასახელებისგან, ). არსებობს აგრეთვე აზრი, რომ დროშა შეიცავს ბურბონთა დინასტიის ტრადიციულ ფერებს. არის ინტერპრეტაციის კიდევ ერთი ვარიანტი — ღვთისმშობლის ტანისამოსის ფერები.

## რესურსები ინტერნეტში 
* არგენტინის დროშა 
* All anthems to the Argentine flag  
* More information  
* Día de la Bandera  

კატეგორია:მსოფლიოს ქვეყნების დროშები
კატეგორია:არგენტინის ეროვნული სიმბოლოები
კატეგორია:დროშები ანბანის მიხედვით
იუსტინე I (ბიზანტია)

**იუსტინე I** (ლათ: Flavius Justinus; ბერძნ: Ἰουστίνος; დ. დაახლ. 450 — გ. 1 აგვისტო, 527)  — ბიზანტიის იმპერატორი 518–527 წლებში, იუსტინიანიდების დინასტიის დამაარსებელი. წარმოშობით ილირიელი გლეხი იყო და ღორებს მწყემსავდა. შემდეგ თავის ძმებთან ერთად კონსტანტინოპოლში ჩავიდა. გამორჩეული იყო ათლეტური აღნაგობით, რის გამოც ადვილად ჩაეწერა იმპერატორის სასახლის დაცვაში. შემდეგ თანდათანობით გაერკვა ჯარისა და სასახლის ინტრიგებში და მოახერხა საიმპერატორო ტახტის დაპატრონება. აღმოსავლეთ რომის იმპერატორი ანასტასიოს I ისე გარდაიცვალა, რომ მემკვიდრე არ დაუსახელებია. ახალი იმპერატორის არჩევას დიდი ვნებათაღელვა მოჰყვა და სრულიად მოულოდნელად არჩეული იქნა იმპერატორის სასახლის დაცვის უფროსი იუსტინე. იუსტინე მკაცრად იცავდა მართლმადიდებლობას, სდევნიდა ერეტიკოსებს, მრავალი სირიელი ეპისკოპოსი — მონოფიზიტი დაითხოვა. ერთ-ერთ ანტიოქიელ მღვდელმთავარს ენის მოჭრასაც უპირებდა ქალკედონის კრების ძაგების გამო. ამასთან ერთად იუსტინე სრულიად გაუნათლებელი იყო, მან წერა-კითხვაც არ იცოდა. თუმცა შესანიშნავი განათლება მიაღებინა თავის ძმისშვილსა და მემკვიდრეს იუსტინიანეს, შემდგომში ბიზანტიის ყველაზე წარმატებულ იმპერატორს იუსტინიანე I-ს.
## ლიტერატურა
**ვალერი ასათიანი*, „ბიზანტიური ცივილიზაცია,  თბილისი, 2006''

კატეგორია:VI საუკუნის ბიზანტიის იმპერატორები
კატეგორია:დაბადებული  450
კატეგორია:გარდაცვლილი  1 აგვისტო
კატეგორია:გარდაცვლილი   527
Grave Digger

**Grave Digger** – გერმანული ჯგუფი, რომელიც მღერის მძიმე მეტალის/პაუერ მეტალის ჟანრში. ჯგუფი დაარსდა 1980 წელს. 1987 წელს ჯგუფი დაიშალა, თუმცა 1991 წელს ვოკალისტის -- კრის ბოლდენტალის ძალისხმევით და ინიციატივით ისევ აღდგა და დღემდე უწყვეტად არსებობს.

## ჯგუფის წევრები
* კრის ბოლტენდალი—ვოკალი
* აქსელ რიტი—გიტარა (2010-დან)
* იენს ბეკერი—ბასი (1997-დან)
* შტეფან არნოლდი—დრამი (1996-დან)
* ჰანს პეტერ კაცენბურგი—კლავიში (1999-დან)

### ყოფილი წევრები
* მანი შმიდტი—გიტარა (2000-2009)
* ტილო ჰერმანი—გიტარა (2007-2009)
* უვე ლულისი—გიტარა (1986-2000)
* პეტერ მასონი—გიტარა (1980-1986)
* ტომი გიოტლიხი—ბასი (1991-1997)
* მარტინ გერლიცკი—ბასი (1983)
* ვილი ლაკმანი—ბასი (1983-1984)
* რენე ტაიხგრებერი—ბასი (1984)
* ფრენკ ულრიხი—დრამი (1994-1995)
* იორგ მიხაელი—დრამი (1993-1994)
* ლუც შმელცერი—დრამი (1980)
* ფილიპ ზაიბელი—დრამი (1981-1983)
* ალბერტ ეკარდტი—დრამი (1983-1987)
* პეტერ ბრაიტენბახი—დრამი (1991-1993)

## დისკოგრაფია
### სტუდიური ალბომები
### საკონცერტო ალბომები
**Tunes of Wacken - Live* (2002)
**25 To Live* (2005)

### კომპილაციური ალბომები
**The Best Of The Eighties* (1993)
**Die Definitiv Biografie* (2002)
**The History - Part One* (2002)
**Masterpieces - Best Of Album* (2002)
**Lost Tunes from the Vault* (2003)
**The Music Remains the Same: A Tribute to Led Zeppelin* (2002)

### სინგლები
**1982 Grave Digger Demo* (1982)
**Born Again Demo* (1983)
**Shoot Her Down* (1984)
**1991 Grave Digger Demo* (1991)
**For Promotion Only* (1992)
**Symphony of Death* (1994)
**Rebellion - Single* (1996)
**The Dark Of The Sun* (1997)
**The Battle Of Bannockburn - Single* (1998)
**The Round Table (Forever) - Single* (1999)
**Yesterday* (2006)
**Silent Revolution - Single* (2006)
**Pray* (2008)
**Ballad Of Mary* (2011)

## რესურსები ინტერნეტში 
*

კატეგორია:გერმანული ჯგუფები
კატეგორია:სპიდ მეტალ ჯგუფები
ანასტასიოს I (ბიზანტია)

**ანასტასიოს I** (; დ.  დაახლ. 430 — გ. 9 ივლისი, 518) — აღმოსავლეთ რომის იმპერატორი 491–518 წლებში. იყო მდაბიო წარმოშობის სასახლის მოხელე (სილენციარიუსი). ტახტზე ავიდა იმპერატორ ზენონის გარდაცვალების შემდეგ. ზენონის მეუღლის არიადნეს დახმარებით. რომელმაც მალევე იქორწინა მასზე.

ანასტასიოსმა მოახერხა ისავრიელთა პოლიტიკურად გავლენიანი არისტოკრატიის დამორჩილება. გამოსცა კანონი მიწათმფლობელობის შესახებ, გააუქმა ქრისარგირონი (ვაჭარ-ხელოსანთა ფულადი გადასახადი). ნატურით გადასახადის ნაცვლად შემოიღო მიწაზე ფულადი გადასახადი - ქრისოტელია. მფარველობდა მონოფიზიტებს. ჩაახშო ფედერატების მიერ ვიტალიანეს წინამძღოლობით მოწყობილი ფედერატების რამდენიმე აჯანყება. ებრძოდა სპარსეთს. მეგობრული ურთიერთობა დაამყარა ფრანკთა მეფე ხლოდვიგთან.

კონსტანტინოპოლის გასამაგრებლად ააგო ახალი ქვის კედელი, რომელსაც ანასტასიოსის კედელი ეწოდა. წარმატებული ეკონომიკური პოლიტიკის შედეგად მმართველობის ბოლოსათვის ხაზინა 23 000 000 სოლიდუსით (დაახლ. 230000 გირვანქა ოქრო, დღევანდელი საზომით 100 ტონაზე მეტი) გაამდიდრა. გარდაიცვალა შვილების გარეშე. არც მემკვიდრედ დაუსხელებია ვინმე. რამაც ხელი შეუწყო იუსტინე I-ის გაიმპერატორებას.

## ლიტერატურა
* ვ. ასათიანი, „ბიზანტიური ცივილიზაცია“, თბ., 2006 წ. 

კატეგორია:ბიზანტიის იმპერატორები
კატეგორია:დაბადებული 430
კატეგორია:გარდაცვლილი 9 ივლისი
კატეგორია:გარდაცვლილი 518
კატეგორია:V საუკუნის ბიზანტიის იმპერატორები
კატეგორია:VI საუკუნის ბიზანტიის იმპერატორები
კატეგორია:რომის იმპერიის კონსულები
ზედაჯვარი

**ზედაჯვარი** – ნასოფლარი კასპის მუნიციპალიტეტის სოფელ ახალციხის დასავლეთით 1 კმ-ზე.

ნასოფლარზე გამოვლინდა გვიანდელი ფეოდალური ხანის თიხის ჭურჭლის ფრაგმენტები, აგრეთვე ნასახლართა რიყის ქვით ნაგები საძირკვლის ნაშთები და ნატეხი ქვით ნაგები დარბაზული წმინდა ჯვრის ეკლესიის ნანგრევები. ეკლესიის საკურთხეველში სატრაპეზო ქვაზე გამოსახულია ჯვარი, რომლის ზედა და მარჯვენა მკლავს ირიბად გასდევს მხედრული წარწერა: *„ქრისტე, შეიწყალე მიქელა“*. აღმოსავლეთ სარკმელზე შემორჩენილი წარწერა არ იკითხება.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:კასპის მუნიციპალიტეტის ნასოფლარები
ორბეთი (ნასოფლარი)

**ორბეთი** – ნასოფლარი  კასპის მუნიციპალიტეტის სოფელ ახალციხის სამხრეთით 1 კმ-ზე.  

მდებარეობს მდინარე ცხირეთულას ხევის მარჯვენა ნაპირზე. მიეკუთვნება ფეოდალურ ხანას. აქ მოიპოვება კერამიკული ჭურჭლის ნამტვრევები. ნასოფლარზე დგას ნატეხი ქვით ნაგები დარბაზული კვირაცხოვლის ეკლესია.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ნასოფლარები
ბიისის ეკლესია

300px|მინი|ბიისის ღვთისმშობლის სახელობის ეკლესია
**ბიისის ეკლესია** – ეკლესია გორის მუნიციპალიტეტის სოფელ ბიისში, ამაღლებულ ბორცვზე, სასაფლაოზე. თარიღდება განვითარებული ფეოდალური ხანით.

ეკლესია დარბაზულია (8,1 × 5,1 მ), ნაგებია ნატეხი ქვით. შესასვლელი სამხრეთ კედლის დასავლეთ ნაწილშია. ნალისებრ აფსიდის ღერძზე ვიწრო თაღოვანი სარკმელია, რომლის ორივე მხარეს სწორკუთხა ნიშებია. აფსიდის ცენტრში დგას სატრაპეზო ქვა.

## ლიტერატურა 
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
ბობნევის იოანე ნათლისმცემლის ეკლესია

300px|მინი|ბობნევის იოანე ნათლისმცემლის ეკლესია

**ბობნევის იოანე ნათლისმცემლის ეკლესია**, *კოშკების ეკლესია* – ეკლესია გორის მუნიციპალიტეტის სოფელ ბობნევის განაპირას, სამხრეთით, მდინარე ტანის მარცხენა ნაპირზე. აშენებულია 1661-1683 წლებში. სამხრეთ ფასადზე და ფრესკებზე შემორჩენილი წარწერებით ირკვევა, რომ ეკლესია ააგო და მოახატვინა მიტროპოლიტმა იოსებ თბილელმა (სააკაძემ).

ეკლესია დარბაზულია (7,9 X 5,8 მ), ნაგებია ნატეხი ქვით. შესასვლელი სამხრეთითაა. ნახევარწრიულ აფსიდის სარკმლის ორივე მხარეს თითო ნიშია. სარკმლის ქვეშ დგას სატრაპეზო ქვა. დარბაზი გადახურულია ცილინდრული კამარით.

ეკლესია შიგნიდან მოხატულია. კამარის ცენტრში ექვსფრთედებსა და წინასწარმეტყველთა შორის გამოსახულია ქრისტე-პანტოკრატორი. საკურთხევლის მოხატულობა დაყოფილია სამ რეგისტრად. პირველ რეგისტრში გამოსახულია ვედრება, მეორე რეგისტრში - მოციქულთა ზიარება, მესამე რეგისტრში - ეკლესიის მამანი. სარკმლის ქვემოთ მაცხოვრის წელზედა გამოსახულებაა. მხატვრობა დასრულებულია ორნამენტული ზოლით (დაშვებული ფარდა). დარბაზის მოხატულობა ოთხ რეგისტრად იყოფა. სამხრეთ კედელზე, პირველ რეგისტრში, აღმოსავლეთიდან დასავლეთისაკენ, გამოსახულია ლაზარეს აღდგინება, იერუსალიმს შესვლა, ჯვარცმა; მეორე რეგისტრში - მაცხოვრის გამოცხადება მარიამის წინაშე, მიძინება, ფერისცვალება; მესამე რეგისტრში მარტვილთა ბიუსტებია მედალიონებში; მეოთხე რეგისტრში გამოსახულია სამნი ჭაბუკნი სახმილსა შინა, მოსე სინას მთაზე. კედლის დასავლეთ მონაკვეთში იოსებ თბილელის გამოსახულებაა (აქვეა ეკლესიის მოხატვის თარიღისა და ქტიტორის ვინაობის შემცველი წარწერის ფრაგმენტები). კარის აღმოსავლეთ წირთხლზე მთავარანგელოზის ფიგურაა. დასავლეთ კედელზე, პირველ რეგისტრში, გამოსახულია ხარება, მეორეში წმ. დედანი, მათ შორის, ცენტრში კონსტანტინე და ელენეა ჯვრით ხელში. მომდევნო ორი რეგისტრი დათმობილი აქვს ცალკეულ წმინდანთა გამოსახულებებს. ამავე კედლის სარკმლის ჩრდილოეთ წირთხლზე გამოსახულია წმ. კოზმა. ჩრდილოეთ კედელზე, აღმოსავლეთიდან დასავლეთისკენ: პირველ რეგისტრში – სულიწმინდის მოფენა, ამაღლება, ჯოჯოხეთის წარმოტყვევნა; მეორე რეგისტრში ნათლისღება, შობა, მირქმა; მესამე რეგისტრში – იოანე ნათლისმცემელი, იოანე ნათლისმცემლის თავის კვეთა, წმინდანთა ბიუსტები მედალიონებში; მეოთხე რეგისტრში - 40 სებასტიელი მოწამე და ცალკეულ წმინდანთა გამოსახულებები. დარბაზის მთელ სიგრძეზე მხატვრობას დაუყვება ორნამენტული ზოლი (ფარდა). წმინდანებს ახლავს დაზიანებული წარწერები ქართულ და ბერძნულ ენებზე. შენობის ორფერდა სახურავი გადახურულია კრამიტით.

2010 წლის 10 ივლისს ეკლესიას საქართველოს მთავრობის დადგენილებით ეროვნული მნიშვნელობის კატეგორია განესაზღვრა.

## ლიტერატურა
## სქოლიო
კატეგორია:გორის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:XVII საუკუნის ეკლესიები
ბნელეთის ღვთისმშობლის ეკლესია

მინი
მინი
**ბნელეთის ღვთისმშობლის ეკლესია** – ეკლესია შიდა ქართლში, გორის მუნიციპალიტეტის სოფელ სკრის სამხრეთით 8-9 კილომეტრის მოშორებით, მდინარე სკრის ერთ-ერთ განშტოების მარცხენა ნაპირას, ტყეში მაღალ ფერდობზე. თარიღდება IX-X საუკუნეებით. 

## არქიტექტურა
ნაგებობა სამეკლესიიანი ბაზილიკაა (11,5 X 10,2), ნაგებია ნატეხი ქვით, პერანგი შირიმის ქვისაა. ეკლესია ახლა თითქმის მთლიანად მიწაშია ჩამჯდარი. თავდაპირველად აქ ერთი ეკლესია მდგარა. შემდეგ მისთვის ჩრდილოეთით და სამხრეთით მთელ სიგრძეზე თითო უფრო დაბალი, აფსიდიანი ეკლესია (ეგვტერი) მიუშენებიათ. შესასვლელი სამხრეთ კედელშია, აქედან შეიძლება ეკლესიის სამივე ნაწილში მოხვედრა. შუა დარბაზი მოზრდილია. აქ სარკმლები აღმოსავლეთით, დასავლეთით და სამხრეთითაა. გადახურვა კამაროვანია. 

დარბაზის ჩრდილოეთის კედელში გაჭრილი კარი გადის ჩრდილოეთ ეკლესიაში, რომელსაც სარკმლები აღმოსავლეთითა და დასავლეთით აქვს. სამხრეთ ეკლესია უკეთაა შემონახული. აქ სარკმლები აღმოსავლეთით, დასავლეთით და სამხრეთითაა. ფასადებზე სარკმლები მოჩარჩოებულია. აღმოსავლეთ ფასადზე სარკმლის გვერდით შემორჩენილია წარწერიანი ქვა (გამოფიტულია და არ იკითხება).

## მოხატულობა
დარბაზში შემორჩენილია მოხატულობის ფრაგმენტები. აფსიდის კონქის მხატვრობა განადგურებულია. შემორჩენილია მომდევნო ორი რეგისტრი. პირველში გამოსახულია 12 მოციქული ფრონტალურად, მთელი ტანით, მეორეში ეკლესიის მამათა 12 ფიგურაა. ყველა ფიგურა მოჩარჩოებულია დეკორატიული თაღით. ჩრდილოეთ კედლის დასავლეთ მონაკვეთში სულიწმინდის მოფენის ძნელად გასარჩევი ფრაგმენტებია, ხოლო მის ქვემოთ - 6 წმინდანის ფიგურა. დასავლეთ კედლის ქვედა ნაწილში წარმოდგენილია 10 წმინდანის დიდი ფრონტალური ფიგურა, რომლებიც ქვემოდან შემოსაზღვრულია ორმაგი ორნამენტული ზოლით. ძირითადად შემორჩენილია მოწითალო ფერის კონტურები. ფრაგმენტებზე გაირჩევა სუფთა ცისფერი, უნაბისფერი, ყვითელი ფერი. მხატვრობა სტილისტური ნიშნებით XII-XIII საუკუნეებით თარიღდება.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

## რესურსები ინტერნეტში
კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:კულტურული მემკვიდრეობის ძეგლები შიდა ქართლის მხარეში
კატეგორია:IX საუკუნის ეკლესიები
ახალქალაქის ღვთისმშობლის ეკლესია (კასპი)

300px|მინი
**ახალქალაქის ღვთისმშობლის ეკლესია**  —  კომპლექსი კასპის მუნიციპალიტეტის სოფელ ახალქალაქის ცენტრში. თარიღდება გვიანდელი ფეოდალური ხანით. კომპლექსში შედის: ეკლესია, სამრეკლო და ციხე-გალავანი. 
## ნაგებობები
### ეკლესია
ეკლესია დარბაზულია (17,3 X 6,55 მ), ნაგებია ნატეხი ქვით, გამოყენებულია აგურიც. შესასვლელი სამხრეთიდანაა. აღმოსავლეთით, დარბაზის იატაკიდან 0,7 მ-ით ამაღლებული ნახევარწრიული აფსიდის ღერძზე ოთხკუთხა სარკმელია. სარკმლის გვერდებზე თითო სწორკუთხა და თითო თაღოვანი ნიშია. აფსიდის ორივე მხარეს ვიწრო და ბნელი სათავსებია, რომლებსაც აღმოსავლეთით პატარა მრგვალი სარკმლები აქვს. სათავსები თაღოვანი გადასასვლელებით უკავშირდება საკურთხეველს. ჩრდილოეთ კედელში სანათლავი ნიშია. დარბაზის გრძივი კედლების ორ წყვილ მასიურ პილასტრს ეყრდნობა კამარის საბჯენი თაღები. აღმოსავლეთ ფასადის მხედრული წარწერის თანახმად ეკლესია თავდაპირველად ქართველთა სალოცავი ყოფილა. XIX საუკუნეში მისთვის დასავლეთიდან მიუშენებიათ სათავსი (8,7 X 8,8 X 6,15 მ) და სომხურ ეკლესიად გადაუკეთებიათ. ეკლესიას მიშენებულ სათავსთან აერთიანებს ძველი ეკლესიის დასავლეთ კედელში გაჭრილი დიდი თაღი. სათავსის მთელი დასავლეთ ნაწილი ეკავა ხის პატრონიკეს, რომლისგანაც მხოლოდ თაღოვანი კარია შემორჩენილი დასავლეთ კედელში. ფასადებზე კარ-სარკმელს თლილი ქვის საპირეები აქვს. მინაშენის სამხრეთ ფასადზე აგურის წყობით გამოყვანილია ორი დეკორატიული ჯვარი. ფასადები შელესილი ყოფილა (უკეთესად შემორჩენილია აღმოსავლეთ ფასადზე). ნაგებობას აგურის სამი რიგისაგან შედგენილი ლავგარდანი აქვს. 

### სამრეკლო
სამრეკლო (5,9 X 4,9 მ) ეკლესიაზე მიშენებულია ჩრდილო-დასავლეთიდან. იგი ორსართულიანია, ნაგებია ნატეხი ქვითა და აგურით. პირველ სართულზე მხოლოდ ეკლესიიდან შეიძლება მოხვედრა. ეს სართული გადაკეთებულია სამლოცველოდ (ამაღლებულ საკურთხევლის ცენტრში დგას მასიური სატრაპეზო ქვა). მას თავდაპირველად ორი კარი ჰქონია - დასავლეთით და ჩრდილოეთით. ორივე სარკმლებად არის გადაკეთებული. აღმოსავლეთით ერთი ვიწრო სარკმელია. ოთხივე კედელზე თითო დეკორატიული თაღია. ჩრდილოეთ კედელში მოზრდილი ნიშია. ორი ნიში სამხრეთ კედელშიც არის. სამრეკლო გადახურულია აფრებზე ოსტატურად ამოყვანილი აგურის გუმბათით. მეორე სართული რვამალიანი, თაღებით გახსნილი აგურის ფანჩატურია. ფასადის მხრიდან თაღებს ლილვი აქვს შემოვლებული. სამრეკლოს პირამიდული სახურავი აქვს. დასავლეთ ფასადზე შესასვლელის თლილი ქვის საპირეები მორთულია ფოთლოვანი ორნამენტით. ამავე ფასადზე, სარკმლის თავზე, ქართული მხედრული წარწერაა (არ იკითხება). 

### გალავანი
ეკლესიის დასავლეთით, ათიოდე მეტრზე, შემორჩენილია ნატეხი ქვითა და რიყის ქვით ნაგები, გეგმით უსწორო ოთხკუთხედის ფორმის ციხე-გალავანი, რომლის ყველა კუთხეში თითო ცილინდრული კიშკია. კოშკები ერთმანეთისაგან მხოლოდ ზომებით განსხვავდებიან. ყველაზე უკეთესად შემონახულია ჩრდილო-აღმოსავლეთის ოთხსართულიანი კოშკი (შიდა დიამეტრი 2,85 მეტრი, კედლის სისქე - 0,8 მეტრი). პირველი სართული სამეურნეო დანიშნულების სათავსია. შესასვლელი ეზოს მხრიდანაა. ამ შესასვლელით საბრძოლო ბილიკებზე შეიძლებოდა გასვლა. სართულებზე, კედლებში დატანებულია დიდ და მცირე ზომის სათოფურები. შესასვლელის პირდაპირ ბუხრებია. მეოთხე სართული საბრძოლო ბანია. შემორჩენილია ქონგურების ფრაგმენტები და ხის კოჭების ბუდეები.

## ლიტერატურა
კატეგორია:კასპის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
ბობნევის კვირაცხოვლის ეკლესია

300px|მინი|ბობნევის კვირაცხოვლის ეკლესია
**ბობნევის კვირაცხოვლის ეკლესია** – ეკლესია გორის მუნიციპალიტეტის სოფელ ბობნევის განაპირას, დასავლეთით, შემაღლებულ ფერდობზე. თარიღდება გვიანდელი ფეოდალური ხანით.

ეკლესია დარბაზულია (7,9 × 5,8 მ), ნაგებია ნატეხი ქვით, კუთხეები შირიმის ქვისაა. შიგნიდან სწორკუთხა, გარედან თაღოვანი შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე სარკმელია, რომელიც შიგნიდან შეისრული ფორმისაა. გარედან — სწორკუთხაა. სარკმლის ქვემოთ, კედელთან, მიდგმულია რიყის ქვით ნაწყობი სატრაპეზო. აფსიდის გვერდებზე თითო ღრმა, სწორკუთხა, ფიცრით გადახურული ნიშია. საკურთხევლის იატაკი ერთი საფეხურითაა ამაღლებული. ეკლესიის სამხრეთ კედელში თაღოვანი სარკმელია. დასავლეთ კედლის სარკმელი დაბალი და განიერია, შიგნიდან სწორკუთხაა, გარედან თაღოვანი. კამარის საბჯენი თაღი გრძივი კედლების პილასტრებს ეყრდნობა. შენობა გადახურული ყოფილა ღარიანი კრამიტით.

## ლიტერატურა 
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კევის ეკლესია

**კევის ეკლესია** — ეკლესია გორის მუნიციპალიტეტის სოფელ ბობნევის განაპირას, აღმოსავლეთით. თარიღდება გვიანდელი ფეოდალური ხანით. 

ეკლესია დარბაზულია (9,8 X 8 მ), ნაგებია რიყის ქვით. კუთხეები, სარკმლის საპირეები, პილასტრები, სატრიუმფო თაღი, დასავლეთის შესასვლელის გარე თაღი შირიმის ქვისაა. ეკლესიას ორი შესასვლელი აქვს. სამხრეთის შესასვლელი შიგნიდან თაღოვანია, გარედან გადახურულია მძლავრი არქიტრავით. დასავლეთის შესასვლელი შიგნიდან სწორკუთხოვანია, გარედან — თაღოვანი. ნახევარწრიული აფსიდის თაღოვანი სარკმლის ქვემოთ, კედელთან, მიდგმულია ქვით ნაწყობი სატრაპეზო. აფსიდის ორივე მხარეს, კედლის სისქეში, მოწყობილია მცირე ზომის სწორკუთხა სამკვეთლო და სადიაკვნე. ორივე სათავსის შესასვლელების თავზე ქვის ფილებით გადახურული თითო სწორკუთხა ნიშია. სადიაკვნეს აღმოსავლეთით მცირე სარკმელი აქვს. ეკლესიის დასავლეთ და სამხრეთ კედლებშიც თითო სარკმელია. დარბაზის გრძივ კედლებზე ორი წყვილი პილასტრია. შენობას სამხრეთ კედლის აღმოსავლეთ ნაწილში ეკვრის მინაშენი, რომელსაც აღმოსავლეთით მცირე ზომის სარკმელი აქვს, დასავლეთით — შესასვლელი.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
მენდოსას პროვინცია

**მენდოსა**  () – არგენტინის პროვინცია, მდებარეობს ქვეყნის დასავლეთ ნაწილში. ადმინისტრაციული ცენტრი – მენდოსა. პროვინციის მოსახლეობა – 1 579 651 კაცი (2001). ფართობი – 148 827  კმ². პროვინცია მოიცავს 18 დეპარტამენტსა და 205 მუნიციპალიტეტს.

## რესურსები ინტერნეტში
* ოფიციალური საიტი   
* მენდოსას ტურიზმისა და კულტურის სამინისტრო   
* ტური მენდოსაში
## სქოლიო
## იხილეთ აგრეთვე
* არგენტინის პროვინციები

კატეგორია:არგენტინის პროვინციები
ბობნევის წმინდა გიორგის ეკლესია

300px|მინი|ბობნევის წმინდა გიორგის ეკლესია
**ბობნევის წმინდა გიორგის ეკლესია** – ეკლესია გორის მუნიციპალიტეტის სოფელ ბობნევის სამხრეთით, მთის შევაკებულ ფერდობზე. თარიღდება გვიანდელი ფეოდალური ხანით. 

ეკლესია დარბაზულია (5,25 × 3,4 მ), ნაგებია რიყის ქვით. გამოყენებულია შირიმის ქვაც. ეკლესიას შესასვლელი სამხრეთიდან აქვს. ღრმა აფსიდის ღერძზე შიგნიდან სწორკუთხა, გარედან თაღოვანი სარკმელია. აფსიდის ჩრდილოეთ კედელში სამი პატარა ნიშია (ორი ნიში შეწყვილებულია). აფსიდის ჩრდილოეთ მხართან შირიმის იმპოსტებია. ეკლესიის ეზოს შემოვლებული აქვს რიყის ქვის გალავანი, რომელიც ძლიერ დაზიანებულია. შემორჩენილი სამხრეთ კედლის სიმაღლე 2,5–3 მეტრამდეა. ამ კედელში დატანებულია ოთხკუთხა ნიშები.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ნეუკენის პროვინცია

**ნეუკენი**  () – არგენტინის პროვინცია, მდებარეობს არგენტინის პატაგონიაში. ადმინისტრაციული ცენტრი – ნეუკენი. პროვინციის მოსახლეობა – 474 155 კაცი (2001). ფართობი – 94 078  კმ². პროვინცია მოიცავს 13 დეპარტამენტსა და 77 მუნიციპალიტეტს.

## რესურსები ინტერნეტში
* ოფიციალური საიტი  
## სქოლიო
## იხილეთ აგრეთვე
* არგენტინის პროვინციები

კატეგორია:არგენტინის პროვინციები
Korpiklaani

**Korpiklaani**  — ფოლკ მეტალ ჯგუფი ფინეთიდან. ჯგუფი თავიდან ჩამოყალიბდა სახელით Shaman.

## ბიოგრაფია 
სანამ სხვა ჯგუფები იწყებდნენ მეტალით და მერე გადადიოდნენ ფოლკზე, კორპიკლაანიმ დაიწყო ფოლკით და შემდგომ გადავიდა მეტალზე. კოპლიკლაანის ფესვებს მივყავართ ერთ სკანდინავიურ ჯგუფთან – Shamaani Duo – სთან ( ნიშნავს “in house restaurant band”), რომლის შექმნა ჯონ ჯარველას სახელს უკავშირდება (1993). ფოლკ მუსიკის პირველი ალბომი ამ სახელით გამოიცა, სანამ ჯონი გადაიტანდა და ჩამოაყალიბებდა ახალ ჯგუფს – შამანს. გამოსცა ორი ალბომი – ერთი 1999 წელს და მეორე 2001 წელს. ამის შემდეგ ჯონმა შეცვალა ჯგუფს გადაარქვა სახელი და გახდა Korpiklaani ( ტყის კლანი). სახელის გადარქმევა მოჰყვა მათი მუსიკის შეცვლას. ჯონიმ უარი თქვა ტრადიციულ იოიკ ვოკალზე და ფინურ ენაზე. მან ასევე სინთეზატორი შეცვალა ნამდვილი ფოლკ ინსტრუმენტებით. ჯონ ჯარველას აქვს დიდი დამსახურება, Finntroll – თან ერთად, როგორც კატალიზატორს, აქცენტის გადატანისათვის ფოლკიდან მეტალზე. მათი ლირიკები ხშირად დაკავშირებულია ალკოჰოლთან და ღრეობასთან.
ჯონ ჯარველას თქმით მათი სიმღერები ფინეთში უნდა გაიგონ როგორც “ძველი ხალხის მუსიკა მძიმე მეტალის გიტარებით”.

ფინტროლსა და კორპიკლაანის შორის იყო თანამშრომლობა. ფინელმა ტროლმა Samu Ruotsalainen – მა თავის თავზე იტვირთა დროებითი დრამერის როლი მათი სადებიუტო ალბომ “Spirit of the Forest” – სთვის. ჯონმა კი თავის თავზე იტვირთა იოიკ სიმღერების შესრულება ფინტროლის Jaktens Tid – ში.

კორპიკლაანიმ მეექვსე ალბომი გამოუშვა 2009 წლის ზაფხულში სახელად Karkelo ( ღრეობა ).
2011 წელს კი გამოუშვა ალბომი Ukon Wacka.

სახელი კორპიკლაანი ნიშნავს “ტყის კლანს”, მაგრამ სალაპარაკო ფინურში “Korpi” ნიშნავს “ძველ, ბნელ ტყეს”.

## შემადგენლობა 
*იონე იარველა – ვოკალი, გიტარა
*იაკო ლემეტი – ვიოლინო
*კალე სავიარვი – გიტარა 
*მატი იოჰანსონი – დრამები 
*იარკო ალტონენი – ბასი
*იუჰო კაუპინენი – აკორდეონი

## დისკოგრაფია 
### ალბომები 
* *Spirit of the Forest* (2003)
* *Voice of Wilderness* (2005)
* *Tales Along This Road* (2006)
* *Tervaskanto* (2007) 
* *Korven Kuningas* (2008)
* *Karkelo*  (2009)
* *Ukon Wacka* (2011)
* *Manala* (2012)

### სინგლები 
* "Keep on Galloping" (2008)
* "Vodka" (2009)
* "Ukon Wacka" (2010)

## რესურსები ინტერნეტში 
* ოფიციალური საიტი
* Korpiklaani  Napalm Records-ის გვერდზე

კატეგორია:ფინური ფოლკ-მეტალ ჯგუფები
კატეგორია:2003 წელს ჩამოყალიბებული ჯგუფები
სანტიაგო-დელ-ესტეროს პროვინცია

**სანტიაგო-დელ-ესტერო**  () – არგენტინის პროვინცია, მდებარეობს ქვეყნის დასავლეთ ნაწილში. ადმინისტრაციული ცენტრი – სანტიაგო-დელ-ესტერო. პროვინციის მოსახლეობა – 804 457 კაცი (2001). ფართობი – 136 351 	  კმ². პროვინცია მოიცავს 27 დეპარტამენტს.

## რესურსები ინტერნეტში
* ოფიციალური საიტი  
* სანტიაგო-დელ-ესტერო: კულტურა, ტრადიციები  
## სქოლიო
## იხილეთ აგრეთვე
* არგენტინის პროვინციები

კატეგორია:არგენტინის პროვინციები
ვისენტე ლოპეს ი პლანესი

**ვისენტე ლოპეს ი პლანესი** (დ. 3 მაისი, 1785 — გ. 10 სექტემბერი, 1856) — არგენტინელი მწერალი და პოლიტიკოსი. არგენტინის პრეზიდენტის მოვალეობის შემსრულებელი 1827 წლის 6 ივლისიდან 17 აგვისტომდე.

ვისენტე ლოპეს ი პლანესი წერდა სიმღერებს. მას ეკუთვნის არგენტინის ჰიმნი, რომელიც 1813 წლის 11 მაისს დამტკიცდა.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* ვისენტე ლოპეს ი პლანესის ბიოგრაფია 
* მოკლე ბიოგრაფია

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 3 მაისი
კატეგორია:დაბადებული 1785
კატეგორია:გარდაცვლილი 10 სექტემბერი
კატეგორია:გარდაცვლილი 1856
კატეგორია:ბუენოს-აირესში დაბადებულები
ახალციხის ეკლესია (კასპი)

**ახალციხის ეკლესია** – ეკლესია კასპის მუნიციპალიტეტის სოფელ ახალციხეში, ახალქალაქიდან მისასვლელი გზის პირას, მარცხენა მხარეს. ეკლესიის შესასვლელის მარცხენა წირთხლზე ამოკვეთილი მხედრული წარწერის თანახმად აგებულია 1886 წელს ახალციხელების მიერ. 

ეკლესია დარბაზულია (15,2 × 8,7 მ), ნაგებია სხვადასხვა ზომის არასწორად გათლილი ქვიშაქვის ქვებით, გამოყენებულია აგურიც (პილასტრების კაპიტელები, მათი დამაკავშირებელი ზოლი და ოთხი ნიში). შიგნიდან სწორკუთხა, გარედან თაღოვანი შესასვლელი სამხრეთ კედლის ცენტრშია. ნახევარწრიულ (გარედან ხუთწახნაგა) საკმაოდ ღრმა აფსიდში სამი თაღოვანი სარკმელი და ორი ნიშია. დარბაზის გრძივი კედლები და ნალისებრი კამარა დანაწევრებულია ორი წყვილი პილასტრით და მათზე დაყრდნობილი საბჯენი თაღებით. კამარა ეყრდნობა აგრეთვე სატრიუმფო თაღის და დასავლეთ კედლის კუთხის პილასტრებსაც. პილასტრებს მრავალპროფილიანი კაპიტელები აქვს. გრძივი კედლების აღმოსავლეთ ნაწილში თითო თაღოვანი სარკმელია, ერთი სარკმელი დასავლეთ კედელშია. ამავე კედლის სამხრეთ ნაწილში სწორკუთხა ნიშია. ეკლესიის დასავლეთ ნაწილში მოწყობილია ხის პატრონიკე, რომელსაც ხის ვიწრო კიბე აქვს. ინტერიერი მთლიანად შელესილია. ფასადების ქვედა ნაწილში ორ და სამრიგად ნაწყობი აგურის სარტყლებია. ზედა, ორრიგიანი სარტყელი შენობას ირგვლივ შემოუყვება, ხოლო ქვედა, სამრიგიანი მხოლოდ დარბაზის კორპუსს. აგური გამოყენებულია ორსაფეხურიანი ლავგარდნის, შესასვლელისა და სარკმლის თაღების წყობაში, აგრეთვე შესასვლელის პორტალის დეკორატიულ სისტემაში; აგურის წყობითაა გამოყვანილი შეღრმავებული ჯვარი დასავლეთ ფასადის სარკმლის თავზეც. ეკლესიის სახურავი ორფერდაა, გადახურულია ღარიანი კრამიტით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:XIX საუკუნის ეკლესიები
სან-ხუანი (არგენტინის მდინარე)

**სან-ხუანი** — მდინარე სამხრეთ ამერიკის კონტინენტზე, არგენტინაში. სათავეს იღებს ანდებში და მიედინება არგენტინის ერთ-ერთ პროვინცია სან-ხუანის ტერიტორიაზე. ძირითადად იკვებება თოვლის ნადნობი წყლით და იყენებენ სოფლის მეურნეობაში, სარწყავად. მისი სიგრძე 500 კმ-ია.

## იხილეთ აგრეთვე
* არგენტინის მდინარეების სია

## რესურსები ინტერნეტში
* Hidráulica pronostica buenos caudales para la próxima temporada estival  

კატეგორია:არგენტინის მდინარეები
ლეცკო

**ლეცკო** ან **ლეშეკი** ან **ლესტეკი** () — ნახევრად ლეგენდარული თავადი, პოლიანთა მთავარი პიასტების დინასტიიდან, რომელიც ცნობილია მხოლოდ გალ ანონიმის ქრონიკებიდან, რომლის თანახმადაც, მან ტახტის მემკვიდრეობა მიიღო თავისი მამის სიემოვიტის გარდაცვალების შემდეგ, იყო შემდეგი მთავრის სიემომისლის მამა და «თავისი საბრძოლო დიდება გაუთანაბრა მამამისის საბრძოლო დიდებასთან».

მთავრის სახელის წარმომავლობა არაა ცნობილი. ჩვეულებრივ მას უკავშირებენ სიტყვას *lście* (ცბიერება, ეშმაკობა). სავარაუდოდ, *ლესტეკი* წარმოადგენს სლავური სახელების *Lścimir (ლსტიმირი)* ან *Lścisław (ლსტისლავი)* შემოკლებულ ფორმას. ისტორიულ წყაროებში ეს სახელი გვხვდება სხვადასხვა ლათინიზირებულ ვერსიებში, დროთა განმავლობაში დომინირებას იწყებს მისი ფორმა - *Leszek (ლეშეკი)*. ბოლო დრომდე ისტორიოგრაფიაში დომინირებდა ფორმა - *Lestko (ლესტკო* ან *ლეშკო)*, რომელიც გავრცელდა ოსვალდ ბალცერის პოპულარული ნაწარმოების «პიასტების გენეალოგია» (1895) დამსახურებით. ამ დროს, თანამედროვე პოლონელი ონომასტიკის მკვლევარები ამ ფორმას მიიჩნევენ ლათნიზირებულს, და მის აუტენტიურ ფორმად *Lestek (ლესტეკი)* და *Leszek (ლეშეკი)* მიიჩნევენ.

თავდაპირველად არც ერთი მკვლევარი არ აყენებდა ეჭვის ქვეშ პირველ პიასტების ისტორიულობას. პირველად ეჭვი შეიტანეს მეცხრამეტე საუკუნის მეორე ნახევარში. მიეშკო I წინამორბედი პიასტების ისტორიულობის სასარგებლოდ გამოდიოდნენ, ჰენრიხ ლოვმიანსკი, გერარდ ლაბუდა და კაზიმირ იასინსკი. თავის მონოგრაფიაში «პირველი პიასტრების გენიოლოგია» კაზიმირ იასინსკი წერდა:

მთავრის ცხოვრების და მართვის წლები ცნობილი არაა. სავარაუდოდ, ის უნდა დაბადებულიყო მიახლოებით 870—880 წლებში, ხოლო მთავარი უნდა ყოფილიყო 900—910 წლებში. სიკვდილს კი ვარაუდობენ 930—940 წლებისთვის, ჰენრიხ ლევმიანსკის მოჰყავს 950 წელი. ასევე არაფერია ცნობილი მისი მეუღლის შესახებ. სტანისლავ ზაკრჟევსკი ვარაუდობდა რომ, ლეცკოს მეუღლე შეიძლება ყოფილიყო მორავიის მთავრის ქალი. სტანისლავ კენტრჟინსკიმ მიაქცია ყურადღება XIV საუკუნის ნაკლებად ცნობილ ბელგიელი ქრონისტის შეტყობინებას, რომლის მიხედვითაც ლიეჟის ეპისკოპოსი ევრაკერი იყო პოლონეთის მთავრის და საქსონელი მთავრის ქალის ვაჟიშვილი, და ივარაუდა, რომ ნახსენები მთავარი შეიძლება მხოლოდ ყოფილიყო ლეცკო. ასეთ სჯა-ბაას სერიოზული საფუძველი არ ააქვს და ის მხოლოდ როგორც ჰიპითეზა რჩება. სობესკების საგვარეულო ლეგენდის მიხედვით ლეცკოს ქალიშვილი იყო მეტოდია — სობესლავის (სობეჟის) დალენბურგის (დალენსკის) მთავრის სობესლავის შვილიშვილის მეუღლე.

### ლეცკოს კავშირი სხვა სახელწოდებებთან 
ითვლება რომ სახელი ლეცკოსაგან წარმოსდგება სიტყვები *Lestkowie (ლესტკოვიე)* და *Lestkowice (ლესტკოვიცი)*, ზოგჯერ ასე უწოდებდნენ მიეშკო I-ის დროს პოლიანთა სახელმწიფოს მცხოვრებლებს. ვიდუკინდ კორვეელის ქრონიკების მიხედვით, მიეშკო I-ის ქვეშევრდომებად იყვნენ *Licikaviki (ლიციკაციკები)* ტომები. იმპერატორ კონსტანტინ VII ბაგრიანოროდნის "იმპერიის მართვის" შესახებ ნაშრომებში 948 წწ. მოხსენიებულია ხალხი, რომელსაც უწოდებს - *Litzke (ლიცკი)*.

## სქოლიო
კატეგორია:პიასტები
ახალქალაქის წმინდა თევდორეს ეკლესია

**ახალქალაქის წმინდა თევდორეს ეკლესია**  — ეკლესია კასპის მუნიციპალიტეტის სოფელ ახალქალაქის დასავლეთ ნაწილში. თარიღდება XIX საუკუნით. 

ეკლესია დარბაზულია (15,2 X 7,7 მ), ნაგებია რიყისა და ნატეხი ქვით, კონსტრუქციული ნაწილები ამოყვანილია თლილი კვადრებით. ეკლესიას სამი შესასვლელი აქვს - დასავლეთით, ჩრდილოეთითა და სამხრეთით. ღრმა ნახევარწრიული აფსიდის ღერძზე ფართო სარკმელია, რომლის ორივე მხარეს ნიშებია. დარბაზი გადახურულია ნახევაწრიული კამარით, რომელიც ერთსაფეხურიან პილასტრებზე ამოყვანილ საბჯენ თაღებს ეყრდნობა. ნაგებობის დასავლეთ ნაწილში ყოფილა ხის პატრონიკე (არ შემორჩენილა). გრძივ კედლებში გაჭრილია ორ-ორი ფართო თაღოვანი სარკმელი. ფასადებზე კარ-სარკმლების საპირეები და ნახევარწრიული თაღები თლილი ქვისაა და ამოწეულია კედლის საერთო სიბრტყიდან. მორთულობაში შეიმჩნევა კლასიცისტური ელემენტები. თლილი ქვით არის ამოყვანილი ეკლესიის კუთხეებიც, რაც ქმნის რუსტიკის იმიტაციას. ეკლესიის დასავლეთ კარს მიშენებული აქვს სამ მხარეს ნახევარწრიული თაღებით გახსნილი სვეტებიანი პორტიკი, რომლის რვაწახნაგა ქვის სვეტებს მარტივი პროფილის ბაზისები და კაპიტელები აქვს. პორტიკი გადახურულია პირამიდული კამარით. პორტიკის ზევით, ეკლესიის ფასადზე საგანგებოდ მორთული პორტალია, რომელიც პატრონიკეში გადის ( აქ ალბათ ხის კიბით ადიოდნენ). ნაგებობის განივი ფასადების ფრონტონები ძლიერ მახვილკუთხოვანია. ფრონტონების ძირში, მათი ქვედა დონის გასწვრივ, გრძივ ფასადებს გასდევს თლილი ქვის სარტყლები. მის ზევით დაშენებულია კიდევ ერთი საფეხური, რომელიც ბრტყელი პილასტრებითაა დანაწევრებული. ეკლესიას შემოვლებული აქვს თლილი ქვის, თაროსა და წრეთა რიგისაგან შემდგარი, ვიწრო ლავგარდანი. ორფერდა სახურავი გადახურულია კრამიტით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:XIX საუკუნის ეკლესიები
იუსტინე II (ბიზანტია)

**იუსტინე II** (დ. 520 — გ. 5 ოქტომბერი, 578) — ბიზანტიის იმპერატორი 565-578 წლებში. იყო იუსტინიანე I-ის დისწული. იგი ადრე სასახლის დაცვას ხელმძღვანელობდა.  იუსტინიანე I-ის სიკვდილის შემდეგ გახდა იმპერატორი. გამოირჩეოდა თავხედობით, სულმოკლეობით, მომხვეჭელობითა და თავაშვებულობით. მან დაკარგა იტალია (569), დამარცხდა სპარსელებთან (574). მეუღლის სოფია-ს რჩევით იშვილა ტიბერიუსი და თანამმართველად გამოაცხადა. 

## ლიტერატურა
*„ბიზანტიური ცივილიზაცია“, ვალერი ასათიანი, თბილისი, 2006 წელი.

კატეგორია:დაბადებული  520
კატეგორია:გარდაცვლილი   5 ოქტომბერი
კატეგორია:გარდაცვლილი  578
კატეგორია:ბიზანტიის იმპერატორები
კატეგორია:VI საუკუნის ბიზანტიის იმპერატორები
კატეგორია:სტამბოლში დაბადებულები
ტათჰაგატა

**ტათჰაგატა** (სანსკ; პალი: तथागत Tathāgata) არის ბუდა შაკიამუნის ერთ-ერთი სახელი: „ის, ვინც ასე მოვიდა“ (ჩინ: 如来) ან „ის, ვინც ასე წავიდა“. ისტორიულად, ამ ეპითეტს თავად გაუტამა იყენებდა თავთან მიმართებაში. შემდეგში მიიღო არჰატის მნიშვნელობა. 

## იხილეთ აგრეთვე 
* ტათჰაგატაგარბჰა

კატეგორია:ბუდიზმი
ტრუმენის შოუ

**ტრუმენის შოუ** () — რეჟისორ პიტერ უირის 1998 წლის დრამის და კომედიური ჟანრის ფილმი. მისი სცენარის ავტორია ენდრიუ ნიკოლი.

## სიუჟეტი 
ფილმი საუბარია ადამიანზე, რომელმაც არ იცის, რომ სამყარო მის ირგვლივ მხოლოდ და მხოლოდ გიგანტური კინოსტუდიაა და მეტი არაფერი. მის ყოველდღიურობას მილიონობით ადამიანი პირდაპირ ეთერში ადევნებს თვალს. ტრუმენს აეჭვებს მის მიერ აღქმული რეალობა და მიემგზავრება, რათა შეიცნოს სიმართლე საკუთარ ცხოვრებაზე.

## როლებში 
* ჯიმ კერი — ტრუმენ ბერბანკი
* ლორა ლინი — მერილ ბერბანკი/ჰანა ჯილი
* ედ ჰარისი — კრისტოფი
* ნატაშა მაკელჰოუნი — ლორენი/სილვია
* ნოა ემერიხი — მარლონი
* პოლ ჯიამატი — სიმეონი
* ჰოლანდ ტეილორი — ანჟელა ბერბანკი
* ბრაიან დელეიტი — კირკ ბერბანკი 
* პიტერ კრაუზე — ტრუმენის შეფი

## ჯილდოები 
**ოქროს გლობუსი**
# საუკეთესო მსახიობი კაცი დრამაში: ჯიმ კერი
# საუკეთესო მსახიობი კაცი მეორეხარისხოვან როლში: ედ ჰარისი
# საუკეთესო ორიგინალური საუნდტრეკი: ფილიპ გლასი, ბუხარდ დალვიცი

**BAFTA**
# საუკეთესო რეჟისორი: პიტერ უირი

## რესურსები ინტერნეტში 
* 
* 
* 
* 
* 
* სცენარი

კატეგორია:პიტერ უირის ფილმები
კატეგორია:1998 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:ფილმები ტელევიზიის შესახებ
გაიჩაანთუბნის წმინდა გიორგის ეკლესია

**გაიჩაანთუბნის წმინდა გიორგის ეკლესია** — ეკლესია გორის მუნიციპალიტეტის სოფელ გაიჩაანთუბანში.  სტილისტური ანალიზით თარიღდება XIX საუკუნით. 

ეკლესია დარბაზულია (ზომები მინაშენებიანად - 21 X 15 მ), ნაგებია ქვიშაქვის კარგად გათლილი მოგრძო კვადრებით. გადმოცემით, ეკლესია აუშენებიათ ბერძენ ოსტატებს. ეკლესიას ოთხი შესასვლელი აქვს - სამხრეთით, დასავლეთით და ორი ჩრდილოეთ კედლის განაპირა ნაწილებში (ორივე ამოშენებულია). სამხრეთის და დასავლეთის შესასვლელები შიგნიდან თაღოვანია, გარედან სწორკუთხოვანი. დასავლეთის შესასვლელს გარედან დეკორატიული თაღი აგვირგვინებს. აფსიდის ღერძზე დიდი ზომის თაღოვანი სარკმელია, გვერდებზე - თითო სწორკუთხა ღრმა ნიში. აფსიდი დარბაზისაგან გამოყოფილია მხრებით, რომლებზედაც დაბჯენილი იყო სატრიუმფო თაღი. დარბაზის გრძივ გლუვ კედლებს უშუალოდ ეყრდნობა კამარა. ეკლესიის სამხრეთ ფასადზე, შესასვლელის ზემოთ, კედლის მთელ სიგრძეზე კედლის სისქის შემცირებით შექმნილია საფეხური, რომელსაც ეყრდნობა სამხრეთის სწორკუთხა მინაშენის კამარა. მინაშენში, ეკლესიის შესასვლელის ღერძზე, განივი კედლებით გამოყოფილია განიერი სწორკუთხოვანი კარიბჭე, რომელიც წინიდან მთელ სიგანეზე იყო გახსნილი. კარიბჭე განივ კედლებში გაჭრილი თითო კარით უკავშირდებოდა მინაშენის დასავლეთ და აღმოსავლეთ სათავსებს. ეკლესიას ჩრდილოეთითაც აქვს სწორკუთხოვანი მინაშენი. ორივე მინაშენის აღმოსავლეთ კედელში თაღოვანი სარკმელია, ეკლესიის აფსიდის მხარეს კი, კედლის სისქეში დიდი თაღოვანი ნიში. ეკლესიას შემოვლებული აქვს გალავანი, რომელსაც შესასვლელი სამხრეთის კედლის აღმოსავლეთ ნაწილში აქვს.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XIX საუკუნის ეკლესიები
გალისხევის ეკლესია

**გალისხევის ეკლესია** — ეკლესია შიდა ქართლში, მდინარე სკრის ხეობის მარცხენა მხარეს, ნასოფლარ გალისხევის თავში. თარიღდება გვიანდელი ფეოდალური ხანით. 

ეკლესია დარბაზულია (7,5 X 5,15 მ), ნაგებია ფიქალი ქვით. არქიტრავით გადახურული შესასვლელი სამხრეთითაა. აღმოსავლეთ და დასავლეთ კედლებში თითო სარკმელია. დარბაზის სწორკუთხა აფსიდის კუთხეებში მომრგვალებულია. შენობას კამაროვანი გადახურვა აქვს. ეკლესიის გარშემო შემორჩენილია გალავნის ნანგრევები. 

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კაბერი

**კაბერი** – ნასოფლარი კასპის მუნიციპალიტეტის სოფელ გოსტიბედან 1 კმ-ზე. ნასოფლარზე მოიპოვება განვითარებული ფეოდალური ხანისათვის დამახასიათებელი კერამიკის ფრაგმენტები. შემორჩენილია ამავე  ხანის ნასახლარები და წმინდა გიორგის ეკლესია. 

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ნასოფლარები
კაბერის მცირე ეკლესია

**კაბერის მცირე ეკლესია** – ეკლესია კასპის მუნიციპალიტეტის სოფელ გოსტიბესაკენ მიმავალ გზასა და მდინარე გოსტიბესწყალს შორის, ფერდობზე, გზიდან ასი მეტრის მანძილზე. თარიღდება გვიანდელი ფეოდალური ხანით. შენობა დაზიანებულია: ჩანგრეულია კამარა და კონქის ნაწილი, სამხრეთ და ჩრდილოეთ კედლის ზედა ნაწილები, დარბაზი ამოვსებულია ნანგრევებით. ეკლესია დარბაზულია (5,3 X 3,1 მ), ნაგებია დიდი თლილი ქვებით. შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე თაღოვანი სარკმელია. გადახურვა სატრიუმფო თაღს და კედლებს ეყრდნობა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
სან-ხუანი (მრავალმნიშვნელოვანი)

საკუთარი სახელი **სან-ხუანი** შეიძლება აღნიშნავდეს:

## ტოპონიმები
### აშშ
* სან-ხუანი (კალიფორნიის მდინარე) – მდინარე

### არგენტინა
* სან-ხუანის პროვინცია (არგენტინა) – პროვინცია არგენტინაში
* სან-ხუანი (არგენტინა) – პროვინციის დედაქალაქი
* სან-ხუანი (არგენტინის მდინარე) – მდინარე

### გვატემალა
* სან-ხუანი (გვატემალის მდინარე) – მდინარე

### ვენესუელა
* სან-ხუანი (ვენესუელის მდინარე) – მდინარე

### ჩილე
* სან-ხუან-დე-ლა-კოსტა – კომუნა ჩილეში.

### კოლუმბია
* სან-ხუან-დელ-სესარი – ქალაქი და მუნიციპალიტეტი  
* სან-ხუან-დე-არამა – ქალაქი და მუნიციპალიტეტი 
* სან-ხუან-რიოსეკო – ქალაქი და მუნიციპალიტეტი 
* სან-ხუანი (კოლუმბიის მდინარე) – მდინარე
### კუბა
* სან-ხუანი (კუბის მდინარე) – მდინარე

### დომინიკელთა რესპუბლიკა
* სან-ხუანის პროვინცია (დომინიკელთა რესპუბლიკა) – პროვინცია
* სან-ხუან-დე-ლა-მაგუანა – პროვინციის დედაქალაქი

### მექსიკა
* სან-ხუანი (ვერაკრუსი) – მდინარე 
* სან-ხუანი (ტამაულიპასი) – მდინარე 

### ნიკარაგუა
* სან-ხუანი (ნიკარაგუის მდინარე) – მდინარე
სალომიის ლომისის საყდარი

**სალომიის ლომისის საყდარი** – ეკლესია კასპის მუნიციპალიტეტის სოფელ გოსტიბეს სამხრეთ-დასავლეთით, ნამოსახლარ გორაზე, სალომიასწყლის მარჯვენა მხარეს. თარიღდება განვითარებული ფეოდალური ხანით. ძლიერ დაზიანებულია, გადარჩენილია მხოლოდ აღმოსავლეთის ფასადი საკურთხევლით. ეკლესიის მახლობლად არის ნასოფლარი, რომელზედაც შემორჩენილია ბაზალტის ზეთსახდელები - გელაზები. გადმოცემით აქ ლომისობა იმართებოდა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
ვახტანგ ჩიქოვანი

**ვახტანგ ვლადიმირის ძე ჩიქოვანი** (დ. 2 აგვისტო, 1919, თბილისი — გ.  1 მარტი, 1944) — ქართველი ჯარისკაცი,  საბჭოთა კავშირის  გმირი, 861-ე პოლკის ქიმიური სამსახურის ხელმძღვანელი, უფროსი ლეიტენანტი. 21 წლის ასაკში დაიღუპა უკრაინაში, სოფელ ვოდიანიკის სიახლოვეს გერმანიის სამხედრო შენაერთებდთან ბრძოლისას.

დაიბადა თბილისში, 1919 წლის 2 აგვისტოს. დაწყებითი განათლება მიიღო რკინიგზის I (დღეს 150-ე საჯარო) სკოლაში. დაასრულა თბილისის სახელმწიფო უნივერსიტეტის 3 კურსი.

ჯარში 1941 წლიდან. 1942 წელს დაასრულა ქიმიური თავდაცვის სახელმწიფო აკადემია. ფრონტზე 1942 წლიდან.

861-ე პოლკის ქიმიური სამსახურის ხელმძღვანელი, უფროსი ლეიტენანტი ჩიქოვანი გამოირჩა 1943 წლის დეკემბრის — 1944 წლის თებერვლის ბრძოლებში.

1943 წლის დეკემბრის ბრძოლებში უფროსი ლეიტენანტი საკუთარი სურვილით ხელმძღვანელობდა ქვეითთა დანაყოფს და აიღო ქალაქ ჩერკასის (უკრაინა) პიონერთა სასახლის შენობა — გერმანელთა გამაგრებული პუნქტი.

1944 წლის თებერვალში მან შეცვალა პოლკის ხელმძღვანელი ლეიტენანტი უკოლოვი და ათი (10) კაცისგან შემდგარი ჯგუფით გადავიდა მდინარე როსის მეორე მხარეს, შევიდა გერმანელთა ზურგში და გამოიწვია მათ რიგებში გაურკვევლობა. ამავდროულად როტის ძირითადი ნაწილი გადავიდა მეორე მხარეს და შეუტია მოწინააღმდეგეს. ბრძოლის შედეგად გერმანელებმა დაკარგეს ჯარისკაცთა როტა, ტყვედ ჩაბარდა 60 ადამიანი. მტრის დევნისას როტამ გაათავისუფლა ორი დასახლებული პუნქტი.

1944 წლის 1 მარტს, 25 წლის ასაკში, ბრძოლაში დაიღუპა მტრის ნაღმისგან.

სსრ კავშირის უმაღლესი საბჭოს 1944 წლის 13 სექტემბრის განკარგულებით გერმანელ ფაშისტებთან ბრძოლაში გამოჩენილი სიმამაცის, ვაჟკაცობისა და გმირობისთვის, უფროს ლეიტენანტ ვახტანგ ვლადიმირის ძე ჩიქოვანს მიენიჭა საბჭოთა კავშირის გმირის წოდება.

დაჯილდოებულია ლენინის, წითელი დროშის, სამამულო ომის II ხარისხის, წითელი ვარსკვლავის ორდენებითა და მედლებით.

დაკრძალულია  ჩერკასის  ოლქის სვენიგოროდის რაიონის სოფელ ვოდიანიკში. საფლავზე აღმართულია ობელისკი. სოფელ იაბლონევკას მიმდებარე ტერიტორიაზე, სადაც გაიმართა ბრძოლები, აღმართულია სტელა გმირის სურათით. ქალაქ ჩერკასის პიონერთა სასახლეზე აღმართული იყო მემორიალური დაფა. ქალაქ ჩერკასში და დასახლება სტებლევში გმირის სახელს ატარებენ ქუჩები. ვახტანგ ჩიქოვანის სახელს ატარებდა ასევე თბილისის რკინიგზის I სკოლის პიონერთა დანაყოფი.

## ლიტერატურა 
* *ავტორთა კოლექტივი. აკადემიკოს ნ. ბერძენიშვილის საერთო რედაქციით.* მათ ასახელეს საბჭოთა სამშობლო (საბჭოთა კავშირის გმირები საქართველოდან). / საქართველოს სსრ მეცნიერებათა აკადემია. ივ. ჯავახიშვილის სახელობის ისტორიის ინსტიტუტი. გამომცემლობა ”საბჭოთა საქართველო” თბილისი - 1964
* *Цкитишвили К. В., Чинчилакашвили Т. Г.* Герои Советского Союза из Грузии. Тб, 1981

## სქოლიო
კატეგორია:დაბადებული 2 აგვისტო
კატეგორია:დაბადებული 1919
კატეგორია:გარდაცვლილი 1 მარტი
კატეგორია:გარდაცვლილი 1944
კატეგორია:საბჭოთა კავშირის გმირები საქართველოდან
კატეგორია:ლენინის ორდენის კავალრები
კატეგორია:წითელი დროშის ორდენის კავალრები
კატეგორია:სამამულო ომის II ხარისხის ორდენის კავალრები
კატეგორია:წითელი ვარსკვლავის ორდენის კავალრები
ეფესო

**ეფესო** (, ) — ძველი ბერძნული პოლისი, შემდეგ კი მნიშვნელევონი რომაული ქალაქი მცირე აზიის დასავლეთ ნაწილში. თანამედროვე სელჩუკის ადგილას, იზმირის პროვინცია, თურქეთი. ის იყო იონიელების კავშირში შემავალი ერთ-ერთი ქალაქი თორმეტიდან.. რომაული მმართველობის პერიოდში, დიდი ხნის განმავლობაში იგი იყო რომის იმპერიის სიდიდით მეორე ქალაქი, იმპერიის დედაქალაქის, რომის შემდეგ. ძვ. წ. I საუკუნეში ეფესოს მოსახლეობა იყო 250 000, რაც მას მსოფლიოში სიდიდით მეორე ქალაქადაც აქცევს. მას პრობლემები შეექმნა ხელოსნებთან, რომელთა შემოსავლის წყაროს არტემიდას ტაძარში არტემიდას ქანდაკებების გაყიდვა წარმოადგენდა . 53-57 წლებში მან დაწერა პირველი კორინთელთა მიმართ, მოგვიანებით როდესაც ის იმყოფებოდა რომის ციხეში (62 წელი) მან დაწერა ეფესელთა მიმართ.

იოანე ღვთისმეტყველი რომის აზიურ ნაწილში მოღვაწეობდა, და მისი სახარება შესაძლებელია ეფესოში იყოს დაწერილი. ეფესო გამოცხადებაში მოხსენებული შვიდი ეკლესიიდან ერთ-ერთია , რაც მის სიძლიერეზე მიუთითებს.

მარიამ ღვთისმშობელის სახლი ითვლება მარიამ ღვთისმშობელის ბოლო საცხოვრისად (სელჩუკიდან დაახლოებით 7 კილომეტრი). ის პოპულარულია მომლოცველებში, მათ შორის მოინახულა ბოლო სამმა პაპმაც.

ეფესოს ღვთისმშობლის ეკლესია რომელიც მდებარეობს ეფესოს პორტთან ახლოს 431 წელს იყო ეფესოს საეკლესიო კრების ადგილი, სადაც მოხდა ნესტორის (428-431 წწ.) ცრუსწავლების განსჯა. ეფესოს მეორე საეკლესიო კრება შედგა 449 წელს, თუმცა მისი მიერ მიღებული აქტები არ არის საყოველთაოდ აღიარებული.

2015 წელს ისტორიული ქალაქი შეიტანეს იუნესკოს მსოფლიო მემკვიდრეობის ძეგლების სიაში.

## გალერეა

Ac artemisephesus.jpg|არტემიდას ტაძრის ადგილი ეფესოში
House_of_the_Virgin_Mary.jpg|მარიამ ღვთისმშობლის სახლი

## რესურსები ინტერნეტში 
* lib.utexas.edu/რუკები, მცირე აზიის რუკა (დღევანდელი თურქეთი).
* unc.edu , რომის იმპერიის რუკა, მეორე საუკუნის ბოლოს.
* lib.utexas.edu/რუკები, რომის იმპერიის აღმოსავლეთ ნახევარის რუკა.
* online.mq.edu.au , ეფესოს ფულის ერთულები, მაქვარინის უნივერსიტეტი, ავსტრალია.
* whitman.edu/თეატრი, ეფესოს თეატრი.
* ეფესოს ანტიკური ქალაქის სურათბი
* asiaminorcoins.com , მცირე აზიაში მოშრილი ფულის ერთულები – ანტიკური ეფესოს ბერძნულ-რომაული ფული.
* fotopedia.com , ეფესოს რჩეული სურათები.
* ეფესოს 340 სურათი
* ვიენა ეფესოს მუზეუმი, ეფესოს მუზეუმი – გალერეა

## სქოლიო 
კატეგორია:ძველი საბერძნეთის ქალაქები
კატეგორია:თურქეთის არქეოლოგიური ძეგლები
Embryo (პინკ ფლოიდის სიმღერა)

„**Embryo**“ (აგრეთვე ცნობილი როგორც The Embryo) — ინგლისური პროგრესული როკ-ჯგუფ პინკ ფლოიდის სიმღერა. იგი სრულდებოდა ჯგუფის მიერ, 1970-1971 წლების კონცერტებზე, მაგრამ მის სტუდიურ ალბომებში არასოდეს შესულა. ერთადერთი ცნობილი სტუდიური ვერსია შეტანილია ჯგუფის კომპილაციურ *Works* და ლეიბლის Harvest Records მიერ 1970 წელს გამოცემულ კომპილაციაში *Picnic – A Breath of Fresh Air*.

დეივიდ გილმორი:

Embryo ჩავწერეთ 1968 ან 1969 წელს და არ დაგვიმთავრებია. რაღაც მიზეზის გამო ყველა შეეშვა. ჩაწერა არ დაგვიმთავრებია. EMI-მ ხმის მიქსისთვის ნორმან სმითი მიიწვია და ჩვენი თანხმობის გარეშე გამოსცეს. ეს არის ერთ-ერთი იმ მცირე რაოდენობის სიმღერებიდან, დაუსრულებელი რომ დარჩა.

საკონცერტო შესრულებისას კომპოზიციას, როგორც წესი, იმპროვიზაციული ნაწილის მსვლელობისას ახლდა ბავშვების სიცილი და სხვადასხვა სტერეოეფექტი, რომელსაც რიკ რაიტის ინსტრუმენტები გამოსცდემდნენ. საკონცერტო შესრულება 25 წუთამდეც გრძელდებოდა.

## სქოლიო 
კატეგორია:პინკ ფლოიდის სიმღერები
კატეგორია:1968 წლის სიმღერები
კატეგორია:სიმღერები როჯერ უოტერსის ავტორობით
კალილეგუის ეროვნული პარკი

**კალილეგუის ეროვნული პარკი** () — ეროვნული პარკი არგენტინაში. მდებარეობს ხუხუის პროვინციის სამხრეთ-აღმოსავლეთში, ლედესმის დეპარტამენტში, კალილეგუის ბორცვების აღმოსავლეთ ფერდობებზე.

პარკი შეიქმნა 1979 წელს. მისი საერთო ფართობი 295კმ²-ია და ქვეყნის ამ ნაწილში ის უდიდესი ეროვნული პარკია.

## იხილეთ აგრეთვე 
*არგენტინის ეროვნული პარკების სია

## რესურსები ინტერნეტში 
* ეროვნული პარკის ოფიციალური საიტი 

კატეგორია:არგენტინის ეროვნული პარკები
კატეგორია:1979 წელს დაარსებული დაცული ტერიტორიები
კატეგორია:ხუხუის პროვინციის დაცული ტერიტორიები
ჩაკოს ეროვნული პარკი

**ჩაკოს ეროვნული პარკი** () — ეროვნული პარკი არგენტინაში. მდებარეობს ჩაკოს პროვინციაში. პარკის ფართობი შედაგენს 150კმ². ის შეიქმნა 1954 წელს აღმოსავლეთ ჩაკოს დასაცავად, რომელიც წარმოადგენს თბილ დაბლობებს, ნალექების წლიური მაქსიმალური რაოდენობით 750-1300 მმ.

## იხილეთ აგრეთვე 
*არგენტინის ეროვნული პარკების სია

## რესურსები ინტერნეტში 
* ეროვნული პარკის ოფიციალური საიტი 

კატეგორია:არგენტინის ეროვნული პარკები
კატეგორია:ჩაკოს პროვინციის დაცული ტერიტორიები
კატეგორია:1954 წელს დაარსებული დაცული ტერიტორიები
Summer '68

„'''Summer '68'''“ — ინგლისური პროგრესული როკ-ჯგუფ პინკ ფლოიდის სიმღერა. მისი ავტორია  რიჩარდ რაიტი. სიმღერა შეტანილია ჯგუფის 1970 წლის სტუდიურ ალბომში Atom Heart Mother.

ეს არის ალბომის ერთადერთი კომპოზიცია, რომელიც არასოდეს შესრულებულა კონცერტებზე. მის ტექსტში საუბარია ერთდღიან სიყვარულზე. სიმღერის სამუშაო სახელწოდება იყო „One Night Stand“.

## ისტორია
რაიტის თქმით, ლექსების წერა არც ისე სასიამოვნო საქმე იყო მისთვის, თუმცა ეს სიმღერა მის რეალურ გრძნობებზეა. სხვადასხვა წყაროში მითითებულია, რომ ეს მისი ერთადერთი სიმღერაა, რომელიც თავად მოსწონდა.

სიმღერაში ჟღერს რაიტის საყვარელი თემა - პოპულარული ჯგუფის წევრს ერთდღიანი სიყვარულის განცდა აქვს. მოვლენებს, როგორც ცნობილია, ნამდვილად ჰქონდა ადგილი ჯგუფის 1968 წლის საზაფხულო ამერიკული ტურნეს დროს. რაიტი:

გრუპი გოგონები ყველგან იყვნენ. მოდიოდნენ და გემსახურებოდნენ, გირეცხავდნენ, შენთან ეძინათ, მერე კი ჰონორეას გიტოვებდნენ.

სიმღერაში ჟღერს ჩასაბერი ინსტრუმენტები. სხვადასხვა რესურსის მიხედვით, ეს შესაძლებელია იყოს სინთეზატორი, მაგრამ ამის უარყოფა ბევრი მიზეზით შეიძლება. 1990-იანების ერთ-ერთ ინტერვიუში რაიტი ახსენებს, რომ მისი პირველი სინთეზატორი იყო VCS3. ამ შემთხვევაში დასაშვებია, რომ სინამდვილეში გამოიყენებოდა Moog. მაგრამ ეს თეორიაც გაბათილდება - კლიფ ჯოუნსის წიგნის მიხედვით, შესაძლებელია ეს იყოს თავად ები-როუდის ადგილობრივი მინი-ორკესტრი. აგრეთვე ვარაუდობენ რომ ეს მელოტრონი იყო, რომლის ჟღერადობის პარამეტრები უბრალოდ შეცვალეს.

მეორე ვოკალს სიმღერაში დევიდ გილმორი ასრულებს. სიმღერის დასაწყისში ჟღერს რაიტის ღიღინი (doo, doo...).

## სქოლიო 
კატეგორია:პინკ ფლოიდის სიმღერები
კატეგორია:1970 წლის სიმღერები